CELEX: 62016CN0230
Language: sl
Date: 2016-04-25 00:00:00
Title: Zadeva C-230/16: Predlog za sprejetje predhodne odločbe, ki ga je vložilo Oberlandesgericht Frankfurt am Main (Nemčija) 25. aprila 2016 – Coty Germany GmbH/Parfümerie Akzente GmbH

18.7.2016   
            
            
               SL
            
            
               Uradni list Evropske unije
            
            
               C 260/21
            
         Predlog za sprejetje predhodne odločbe, ki ga je vložilo Oberlandesgericht Frankfurt am Main (Nemčija) 25. aprila 2016 – Coty Germany GmbH/Parfümerie Akzente GmbH
   (Zadeva C-230/16)
   (2016/C 260/26)
   Jezik postopka: nemščina
   
      Predložitveno sodišče
   
   Oberlandesgericht Frankfurt am Main
   
      Stranki v postopku v glavni stvari
   
   
      Tožeča stranka: Coty Germany GmbH
   
      Tožena stranka: Parfümerie Akzente GmbH
   
      Vprašanja za predhodno odločanje
   
   
               1.
            
            
               Ali so lahko sistemi selektivne distribucije, ki so namenjeni distribuciji luksuznih in prestižnih izdelkov in s katerimi se primarno ohranja „luksuzna podoba“ teh izdelkov, sestavni del konkurence, ki je skladen s členom 101(1) PDEU?
            
         
               2.
            
            
               Če je odgovor na prvo vprašanje pritrdilen;
               Ali lahko gre za sestavni del konkurence, ki je skladen s členom 101(1) PDEU, če se članom sistema selektivne distribucije, ki delujejo na maloprodajni stopnji trgovine, pavšalno prepoveduje, da v okviru spletne prodaje vključujejo tretja podjetja, kar je vidno navzven, pri čemer ni pomembno, ali se v konkretnem primeru ne zagotavljajo legitimni standardi kakovosti proizvajalca?
            
         
               3.
            
            
               Ali je treba člen 4(b) Uredbe (EU) št. 330/2010 (1) razlagati tako, da prepoved, ki je naložena članom selektivnega sistema distribucije, ki delujejo na maloprodajni stopnji trgovine, da v okviru spletne prodaje vključujejo tretja podjetja, kar je vidno navzven, predstavlja omejitev odjemalcev trgovca na drobno zaradi cilja?
            
         
               4.
            
            
               Ali je treba člen 4(c) Uredbe (EU) št. 330/2010 razlagati tako, da prepoved, ki je naložena članom selektivnega sistema distribucije, ki delujejo na maloprodajni stopnji trgovine, da v okviru spletne prodaje vključujejo tretja podjetja, kar je vidno navzven, pomeni ciljno omejitev pasivne prodaje končnim uporabnikom?
            
         
      (1)  Uredba Komisije (EU) št. 330/2010 z dne 20. aprila 2010 o uporabi člena 101(3) Pogodbe o delovanju Evropske unije za skupine vertikalnih sporazumov in usklajenih ravnanj (UL L 102, str. 1.